
DE  PNEUMONIA  CHRONICA. 


MORBI  DEFINITIO  EJUSQUE  DIVISIO. 

chionicam  pneumoniam  (a  7Tvtvpiu>v  pulmo  et  %povo$  tempus)  mtelligo 
phlegmasiam  illam  levem,  quae  sive  manifesta  sive  occulta,  sedem  suam  habet 
1  el  in  vasis  capillaribus  sanguiferis  ,  vel  in  aliis  systematibus  parenchyma  organi 
respiratorii  constituentibus,  vel  in  membrana  sua  serosa,  quae  cum  omnibus  fere 
signis  catarrhi  pertinacis  et  acuti  lente  procedit. 

Veteres  inflammationem  illam,  ratione  partis  primarie  affectae,  vario  modo  et 
diverso  nomine  descripserunt ,  et  sic  singulam  pectoris  inflammationem  speciali 
nomine ,  ratione  partis  laesae,  designarunt ,  ita  ut  illam  distinxerint  in  pleuritidem , 
peripneumoniam,  paraphrenitidem  et  pleuro-peripneumoniam.  Alii  ut  Frede- 
ricus  Hoffmann,  Macbride  pneumoniam  nomine  febris  peripneumonicae  salutarunt. 
Recentiores,  inter  quos  eminet  magnus  Broussais,  hunc  morbum  in  tres  classes 
diviserunt :  i.°  in  catarrhum,  qui  consistit  in  inflammatione  membranae  mucosae 
vasorum  aereorum  :  2°  in  pneumoniam  vel  peripneumoniam  ,  ab  inflamma¬ 
tione  parenchymatis  organi  respiratorii  nominatam  :  et  3.°  denique  in  pleuri¬ 
tidem,  quae  praecipue  in  membrana  serosa ,  pleura  dicta,  sedem  suam  habet. 
Nos  vero  cum  clarissimis  in  arte  viris  Cullen ,  Haller  et  Portal  cunctas 
has  inflammationum  species  uno  nomine  pneumoniae  designamus. 

Inutile  credo  discrimen  inter  omnes  has  affectionum  species  instituere  :  i.° 
quia  difficillime  ne  dicam  impossibile  sit,  ut  in  praxi  hae  thoracis  inflammationes 
a  se  invicem  distinguantur,  et  expertissimus  quoque  medicus  semper  in  dubio 
haereat,  quonam  in  systemate  morbus  sedem  suam  habeat  :  2.0  species  hae 

diversae  systemata  diversa  notabiliora  non  offerunt  :  3.°  cura  in  omnibus  bis 
variarum  pectoris  partium  phlegmasiis  est  eadem.  Hinc  divisio  haec  magis  hy¬ 
pothetica  et  medecinae  lyronibus  ominosa  quam  alicujus  pro  praxi  utilitatis. 


DESCRIPTIO. 


Haec  affectio,  quae  vel  ex  pneumonia  acuta,  vel  quod  saepius,  ex  catarrho 
neglecto  nascitur,  vel  lente  et  occulte  absque  ullis  evidentibus  signis  oboritur, 
morbum  constituit  in  nostra  patria,  propter  instabilitatem  ventorum,  vulga¬ 
tissimum  atque  periculo  plenum.  Si  bene  consideramus  nobilitatem  partium 
affectarum  earumque  ad  vitam  conservandam  necessitatem  nec  non  modum 
invasionis  ac  decursum  maxime  saepe  occultum  et  fallacem  ac  quoniam  mag¬ 
nam  saepe  edidit  stragem  antequam  aegri  medicorum  curae  committantur, 
non  mirabimur  tantam  funerum  partem  huic  affectioni  deberi.  Quum  haecee 
phlegmasia  tam  innumeris  sequelis  sit  noxia  et  tam  facile  produci  valeat, 
oportet  medicus  omnem  suam  attentionem  in  dirum  hunc  morbum  figat 
ejusque  originem,  decursum  et  exitum  bene  perspiciat,  ut  ita  ab  aliis  morbis,  ad 
eum  quam  maxime  apropinquantibus ,  possit  distingui,  itaque  praevideri ,  sa¬ 
nari  vel  mitigari. 

Ut  plurimum  sporadice  ingruit.  C ceterum  quovis  tempore ,  maxime  tamen 
hiberno,  ut  notat  Hippocrates  :  cc  Hycme  vero >  peripneumonice , gravedines y 
Raucedines ,  tusses  ^  dolores  pectorum  et  laterum  y>  (  i )  et  verno  post 
diuturnum,  pluviosum  hiemem,  sicut  et  autumno  humido,  gelido  et  multum 


(i)  Yid.  Hippoc.  sect.  III,  aph.  23. 

caliginoso,  imo  et  fervidissima  quandoque  aestate  adoritur.  Homines  robustos, 
torosos,  juvenes  plethoricos  ac  fortiori ,  irritabili  fibra  constructos  aggreditur , 
quin  tamen  pueris  et  feminis  parcat ,  et  cum  quavis  corporis  constitutione 
tura  sana  tum  morbosa  connubium  inire  observatur.  In  omnibus  demum 
regionibus  domicilium  suum  figere  valet. 


CAVSJE  PR./EDISPONENTES. 

Cuncta  vitae  genera,  quae  quocumque  modo  in  pulmonibus  fomitem  alere 
possunt  vel  transpirationem  cutaneam  supprimunt ,  pneumoniae  viam  sternunt : 
inter  liaec,  ut  asserit  Broussais  (i),  primum  locum  occupant  illa  militum;  hi 
enim  parum  vestiuntur,  mutationibus  atmosphaerae  frigorique  nocturno  continuo 
exponuntur  et,  omnium  pessimum ,  post  longa  itinera  postque  sudores  diur¬ 
nos  frigore  nocturno  afficiuntur  et  ita  mortali  fruuntur  somno;  dein  illi,  qui 
continuo  aeris  emanationibus  sive  humidis  sive  pulverulentis,  pulmones  irritan¬ 
tibus,  sunt  expositi;  qui  e  temperatura  calida  in  frigidam  subito  transeunt; 
demum  qui,  ut  notat  Stoll(^),  curvato  trunco  officia  sua  peragunt,  puta: 
litteratores,  sculptores,  vestiarii  etc.  Cutis  aspera,  sicca,  corporis  habitus 
(maxime  senibus  familiaris)  diathesim  catarrhalem  quasi  depingens;  per  morbos 
praegressos  pulmonum  debilitas  ac  morbosa  sensibilitas  v.  g.  perpneumonias  acu¬ 
tas,  catarrhos  aliasque  thoracis  partium  phlegmasias  :  frequentes  pulmonum  con¬ 
gestiones  a  rigoribus  in  febre  obvenientibus,  a  variis  variarum  affectionum  mora- 


(1)  Yid. Broussais,  Disc.  des  phleg.  ou  inflam.  chron.  tom.  i,  pag.  172,  edit,  de  Bruxelles* 

(2)  Yid.  Stoll  de  pleurit.  ocult.  sive  lat.  pars  1 ,  ann*  1777* 

liiim  turbis  aliisve  innumeris  causis  productis  :  aer  humiditate ,  siccitate,  calore, 
frigore,  gravitate,  levitate  nimiis,  exhalationibus  causticis  et  astringentibus  peccans: 
corpus  peregrinum  pulmonibus  illapsum ;  irritans  vapor  quivis;  potentise  variae 
externae  pectori  illatae, ictus  ,  lapsus,  contusiones,  vulnera, fracturae  costarum; 
variae  chirurgicae  operationes  ut  membrorum  et  mammarum  amputationes.  Ad 
eamdem  categoriam  spectat,  consuetarum  haemorrhagiarum  suppressio  vel  ejusdem 
mala  repercussio  v.  c.  menstruorum,  haemorrhoidiim ,  epystaxeos,  haemoptysis; 
setaceorum,  fonticulorum  et  venaesectionum  amissio ;  insultus  asthmaticus,  et 
phthisis  sic  dicta  pituitosa ;  constitutio  et  susceptibilitas  nervosa ;  dispositio  haere¬ 
di  taria  ad  scrophulos,  adphthisim  pulmonalem,  tumores  in  pectoris  cavo, uti  cordis 
et  vasorum  majorum  aneurismata;  vitia  varia  pulmonum  v.  c.  steatoma,  va¬ 
rices,  vomica,  tubercula,  induratio;  hydrops  pectoris,  hydrops  pericardii  et 
empyema  pneumoniae  favent.  Huc  quoque  pertinent  varia  viscerum  abdominalium 
vitia  quae  thoracis  capacitatem  minuunt ,  sic  hepatis  et  lienis  volumen  praeter 
naturam  auctum.  His  omnibus,  quae  pneumoniam  alere  queunt,  annumerari 
debent  quam  plurimae  cutaneae  affectiones ,  dum  scilicet  nimis  cito  suppriman- 

o 

tur ,  sive  dum  incongruo  medicamento  sive  metastasi  ad  interiora  vergant  v.  g. 
erysipelas,  tinea,  herpes,  scabies,  morbilli,  variolae  ,  scarlatinae  etc.  iEtas  senilis, 
pneumonia  acuta,  citius  quam  par  est,  fallaci  modo  evanida,  omnium  frequentius 
catarrhum ,  vel  per  aegri  negligentiam,  propter  levitatem  inflammationis,  vel  per 
medici  malam  tractationem  pulmonum  substantiam  aggrediens  :  metastasis  a 
febre  puerperali,  hepatitide,  podagra,  arthritide,  rhumatismo  etc.  ad  pul¬ 
mones  translata  :  corpus  variis  morbis,  ut  febre  adynamica,  mucosa,  hectica, 
strumis,  chlorosi  etc.  quasi  extinctum  :  nec  minus  rarum  ad  ejus  evolutionem 
concurrunt  nimie  repetitae  vel  copiosiores  sanguinis  missiones. 

Accedunt  tandem  errores  in  diaeta  :  quamnam  enim  perversa  diaeta  non  habet 

potentiam  in  producendos  morbos  ?  quotnam  funerum  eoe  non  sunt  attribuenda  ? 
nonne  omnium  fere  morborum  chronicorum  originem  in  ea,  si  bene  inquiras , 
invenies  ?  proecipui  ergo  errores  in  dimta ,  quae  chronie®  pneumoniae  viam 
aperiunt,  sunt  :  victus  animalis,  potus  spirituosorum,  aromaticorum,  in  genere 
omnium  alimentorum  et  potulentorum  insalubrium  usus  diutius  protractus; 
Venus  nimium  et  premature  culta,  onania;  frequentiora balnea  frigida  generalia, 
vel  localia  pectori  applicata;  constitutio  inedia,  laboribus,  studiis,  vigiliis, 
bacchanaliis ,  lucubrationibus  nocturnis  concussa  ;  denique  animi  pathemata 
percellentia  e.  g.  maeror,  invidia  ,  nostalgia  «  multorum,  ait  Avenbrueeer  M 
»  hoc  morbo  (Nostalgia)  defunctorum  cadavera  aperui ,  et  inveni  semper 
’  «  pulmones  pleuras  firmiter  accretos  :  lobum  vero  ex  latere  non  sonante 
*  cadosum  ,  induratum  plus  minusve  purulentum.  » 


CATJSM  EFFICIENTES. 

Quamquam  inter  causas  supra  notatas  existent ,  qu®  proprii!  sua  actione 
pneumoniam  chronicam  aliquando  producere  valent,  attamen  omnes  in  classe 
pr® disponentium,  quum  plerumque  ex  concursu  aliarum  morbus  evolvi  vide¬ 
tur,  collocavi.  Causas  efhcientes  illas  dico,  qu®,  cum  corpus  jam  ab  una  vel 
aha  causa  praedispositum  sit ,  nova  priori  accedat  potentia  nocens  ad  morbum 
evolvendum  apta  evadens  ,  vel  dum  biri®  causae  simul  hominem  invadunt  et  ita 
suo  concursu  hanc  affectionem  producunt,  vel  demum  dum  potentia  aliqua 


( i )  Vid.  Avenbrug.  invent.  nov. 
observat.  Yl,  Vindobona  1761.  Et 


ex  porcus,  thorac.  hum  ut  sig.  obstru.  pector,  morb.  detig. 
praecipue  traductionem  cum  notis  corvisart. 

nocens,  quae  vi  sua  acutam  pneumoniam  producere  valet  et  postea  vel  sua  na¬ 
tura  ,  vel  aegri  negligentia  etc.  in  chronicam  phlegmasiam  vergit.  Possunt  tamen  et 
morbi  cutanei  repercussi,  corpora  heterogenea  in  pulmones  lapsa,  variae  chirur¬ 
gicae  operationes,  passiones  quaedam  etc.  intra  causas  occasionales  numerarL 

DE  DIAGNOSI. 

Pneumonia  acuta  (chronica  pneumonitis,  ut  supra  monui,  duobus  modis  oritur 
scilicet:  vel  i.°  a  pneumonia  acuta  imperfecte  soluta  et  morbum  secundarium 
format  :  vel  2.0  primarium  morbum,  dum  initio  suae  invasionis, independenter  ab 
alio  morbo,  pneumoniae  chronicae  naturam  offert)  si  sede  non  mutatur,  si  levior 
non  est,  neque  in  exordio  gravior,  arte  jugulatur,  nec  resolutione  benigna,  neque 
die  7.0, 9.0  aut  i4-°  crisi  felici  sine  ullis  evacuationibus  salutaribus  v.  c.  Epystaxi, 
Haemorrhoidibus  aut  largo  menstruorum  fluxu,  aequabilibus,  profusis  et  conti¬ 
nentibus  sudoribus ,  sputis  flavescentibus ,  coctis  et  copiosis  penitus  solvitur : 
verum  enim  post  7,  12,  1 4  vel  20  diem,  quibus  incanduit  febris,  ad  pristinum 
statum  redeunt  circulationis  turbae  variae,  in  pectore  dolor  omnis  imminuitur 
vel  plenarie  silet,  calor  cutis  attactui  fit  naturalis,  mente  vultuque  hilari  gaudet 
aeger,  ciborum  redit  appetentia,  nec  non  liberior  fit  respiratio,  omniaque  sympto¬ 
mata  jam  remittunt  ac  novis  laete  patiens  fruitur  viribus :  attamen  a  quocumque 
motu  corporis  seu  in  passu  celerato  seu  in  ascensu  schalarum  perit  spirandi  libertas, 
obruit  aegrum  tussis  parva,  sicca,  quandoque  expectoratione  copiosa,  profundo 
pectoris  dolore  comitata,  plerumque  post  pastum,  vespertino  vel  nocturno  re¬ 
diens  tempore;  pulsus  tanguntur  febriles,  concitati,  duriusculi;  calor  cutis  auc¬ 
tus  et  vagi  pectoris  dolores  exacerbantur,  sensim  sensimque  franguntur  vires  et 

tandem  genae  si  leve  rubescunt,  facies  animatur  et  cavitas  thoracica  dum 
percutitur  sonum  edit  in  uno  vel  in  pluribus  partibus  obscurum  et  surdum  , 
facile  et  tute  diagnosticari  licebit. 

Verumtamen  infelices  periculi  sui  nescii,  adhuc  per  tempus  quoddam,  omni 
absente  sollicitudine,  negotia  sua  hilares  peragunt,  donec  demum,  de  die  in  dies 
\ iribus  decrescentibus,  respiratione  magis  anhelante  et  tussi  cum  febricula 
ipsos  vesperi  magis  et  nocte  ,  in  primis  dum  atmosphtera  subita  sua  et  perniciosa 
mutatione  e  frigida  in  calidam  et  vice  versa  terram  vexat,  cruciante,  priscas 
suas  vires  non  redire  sentiant,  ad  medicos  aegre  confugiunt  et  eorum  calami¬ 
tates,  quae  magis  in  dies  crescunt,  ad  sequentia  reduci  valent. 

iEger,  stante  pneumonia  chronica,  nullis  si  detinetur  stimulis,  nulla  si  ipsi 
accedunt  animi  pathemata  fortiora,  neque  ullo  si  afficitur  graviori  corporis  motu, 
respiratio  supermanet  levis,  libera,  indolens  et  rarius  naturali  frequentior,  vix  a  statu 
sano  differens.  Attamen  in  uno  alterove  thoracis  latere,  quin  majorem  vel  minorem 
sentiat  doloris  sensum,  difficiliorem  edat  spiritum,  tussi  plus  minusve  valida  torquea^ 
tur,  decumbere  non  potest ;  latus  affectum  sub  percussione  non  sonore  respondet, 
atque  sub  inspiratione,  tussi  et  omnibus  succussibus  angetur  dolor,  fit  punctorius 
et  propter  majorem  sanguinis  ad  pulmones  attractam  copiam,  oppressiones,  con¬ 
strictiones,  incommoda  varia,  sensusque  ponderis  ad  thoracem  persentit  a*ger, 
angitur  et  languet .  respiratio  denique  et  sermo  intercisus  ac  suspiriis  mtercape— 
dinatus  evadit. 

Quum  morbus  hic  saepe  sit  indolens  et  occultus  non  inutile  duxi  haec  Maximi- 
liani  Stoll  praeclara  addere  verba. 

cc  Detegitur  hosc  occulta  Pleuritis  vel  Peripneumonia,  si  ceger  modo  in 
y>  hoc,  modo  in  alterum  latus  sese  convertere  jubeatur,  atque  attendere , 

))  num  quilibet  decubitus  ceque  ipsi  facilis  sit:  num  fors  uni  lateri  in - 

))  cumbens  tussitare  debeat  :  num  angustiorem  ipsi ,  dijficilwremque  fieri 
)>  spiritum  in  hoc  potius  situ ,  quam  in  alio  experiatur . 

»  jfiZger  jubeatur  fortius  inspirare  exploreturque,  num  is  inter  respiran- 
»  dum  aliquid  in  pectore  incommodi,  aliquem  dolorem  punctorium ,  ardorem , 
y>  pressionemque  sentiat. 

)>  Data  opera  validius  aliquoties  in  vario  corporis  positu  tus s itet,  et  atten¬ 
ti  dat,  num  quid  molesti,  pungentis,  ardentis  pie  mentis  que  doloris  sentiat. 

y>  Status  aegri  praegressi  diligenter  examinetur  (i)  ». 

Ratione  situs  dolor  variat,  si  corpus  erectum  et  tranquillum  teneatur  fere  nullus, 
quandoque  tamen  quasi  ingens  pondus  thoraci  incumbit :  in  genere  minori  dolore 
in  situ  erecto  et  supino,  quam  in  laterali  vel  in  horizontali  decubitu  afficiuntur; 
ex  his  enim  saepius  oriuntur  dolores  atroces,  tusses  convulsivse  et  quasi  spas¬ 
ticae,  Dyspnoeae,  oppressiones  variae  etc. 

An,  ut  plurimi  notant,  cc  morbosum  latus  sub  inspiratione  tanto  immobilius 
y>  deprehenditur,  quanto  majorem  circumferentiam  pulmonis  affectio  occu- 
y>  paverit  »  discrimen  illud  semper  tamque  facile  visu  et  tactu  dignosci 
vadet  (2)  ? 

Quoad  auream  percussionis  methodum  ejusque  applicationis  regulas  observan¬ 
das  in  pneumoniae  chronicae  diagnosi  stabilienda,  benevolo  Lectori  rogatum 
volo,  ut  ad  pretiosum Avenbruggerianum  opus  confugeat;  attamen,  quum  multis 
vestrum  deficiat,  non  inutile  opinor  haec  pauca  ex  ipso  extracta  hic  addere 
verba. 


(1)  Vid.  StolI ,  op,  citat,  pag.  1 1  zf- 

(2)  Yid.  Avenbrugger  op.  citat.  Laennec,  de  1’ Auscultatio»  mediate  ouTraitedu  Diagnostic 
des  maladies  des  poumons  et  du  cceur;  2  vel.  in-8.0,  Paris,  1819,, 

Si  non  percipitur  sonus  utrique  lateri  aequalis, [e idemque  percussionis  inten- 
sitati  conformis,  morbosum  quid  in  pectore  latere  sisnificabit. 

6 1  Percussus  thorax  in  loco  alias  sonoro,  sono  suo  naturali  penitus  des¬ 
ii  lutus  fuerit,  id  est,  carnis  percussae  sonum  ediderit,  morbus  in  illa  plaga,  quee 
sic  resonuerit,  latebit.  Ea  enim  ratione  obscurum  edit  sonum,  qua  pulmonis 
induratio  vel  destructio  etc.,  majorem  vel  miriorem  occupat  locum.  Si  per¬ 
cussus  thorax  in  loco  sonoro,  sonum  ediderit  obscurum,  jubeas,  ut  aer  pro¬ 
funde  inspiratus  retineatur,  et  si  retento  sub  spiritu  locum  percutias  ad  eam 
thoracis  altitudinem,  qua  sonum  observes  obscurum,  erit  pulmonis  aliqua 
affectio.  Nam  quousque  aer  pulmonem  penetrare  datum  est,  sonus  erit 
naturalis,  eoque  pulmo  ad  hanc  usque  partem  sanus.  Si  nunc  totus  locus 


percussus,  carnis  percussa;  sonum  servat,  judica  ,  morbosum  profunde  pene- 
netrare  thoracis  cavum. 

Si  exactam  notionem  acquirere  velis,  an  solida  an  liquida  in  cavitate 
thoracica  contineatur  materies,  oportet,  ut  vario  sub  aegrotantis  situ  vario- 
que  in  loco  latus  affectum  percutias. 

Saepius  revera  affectiones  pectoris  variae  aegros  de  die  in  dies  depascentes  a 
medico  ignorantur ,  quia  hanc  methodum  non  applicant;  ita  ait  Avenbrugger. 
cc  Multa  enim  observatione  convictus  didici ,  latere  posse  morbos  pessimos  in 
y>  thoracis  cavo ,  qui  nullum  existentioe  suce  signum  edunt  atque  nulla  ra~ 
y>  tione  deteguntur ,  quam  sola  hac  percussionis  methodo.  y> 

Quoad  pectoriloquium  Doct.  Laennec  (i),  rarius  adhibetur,  nisi  morbus  sit 
complicatus,  in  quo  casu,  aliquando  cum  utilitate,  in  usum  vocatur,  ut  ita  ab 
aliis  morbis  pectoris ,  pneumonia  chronica,  possit  distingui  ct  recte  dignosci. 


(i)  Yid.  Laennec,  op.  citat. 

Respiratio  quum  ad  naturalem  suum  rhythmum  redierit,  aeger  nullo  fere 
amplius  modo  dolet;  attamen,  ut  supra  fuit  dictum,  si  profundius  inspirat,  tus- 
sitat,  sternutat,  thorax  ejus  si  percutitur  vel  quocumque  modo  motibus  fortio¬ 
ribus  incitatus  fuerit,  dolore  afficitur  gradu  diverso,  vel  vago,  vel  fixo,  vel 
obtuso,  vel  lancinante,  prout  vel  leviores  vel  violentiores  fuerint  turbae. 

Tussis  ut  magni  quoque  hoc  in  diagnoscendo  morbo  momenti  debet  haberi  : 
nunc  humidam,  nunc  siccam,  nunc  facilem,  nunc  laboriosam  illam  aspicies: 
nunc  rara,  nunc  frequens  et  quasi  convulsiva  patientem  opprimit. 

Nonne  summum  quandoque  in  sputis  observare  est  discrimen  ?  in  uno  casu 
erunt  cruda  ut  serosa,  spumantia,  semitranslucida  :  in  altero  cocta  ut  mucosa, 
viscosa  et  glutini  simillima  ;  in  altero  iterum  casu  erunt  puriformia  quandoque, 
sed  rarius,  striis  sanguineis  variegata,  majori  minorive  copia  e  corpore  elimina¬ 
buntur. 

Non  minus  praecedentibus  circulationis  motus  ad  diagnosim  concurrit.  Quam- 
diu  aeger  pacatus  dies  suos  percurrit  nullisque  afficitur  irritamentis,  circulatio 
naturalem  rhythmum  conservat :  quum  autem  fortiori  aliqua  corporis  exercita¬ 
tione  ut  passu  longiori,  cantu,  clamore,  loquela  protractiori,  animi  pathe- 
matibus,  etc.  potu  vini  largiori,  cibo  pastuque  nimiis  imprudenter  machinam  suam 
offenderit,  subito  a  naturali  suo  motu  deflectit:  intumescit  facies;  genae  rubent 
quandoque  livent;  oculi  spectantur  injecti,  lacrymosi,  fulgent  splendentque; 
accedit,  quod  eodem  tempore  siccam  asperitatem  in  gutture  experiatur,  et 
pulsus,  qui  alias  moderate  frequens  est,  jam  celer,  vibraris,  duriusculus  et  inae¬ 
qualis  reddatur,  cor  palpitet,  vibret. 

Non  raro  evenit,  ut  optime  notat  clar  :  professor  Van  Rotterdam ,  gena  uria, 
quae  lateri  affecto  correspondet,  ut  praeter  naturam  rubeat,  dum  altera,  lateri 

sano  correspondens,  naturalem  suum  conservet  colorem,  et  pulsus  lateris  alFccti 
magis  quam  sani  rhythmo  suo  statum  morbidum  denotet. 

Chronica  pneumonia  affectorum  status  multum  est  variabilis;  de  nocte 

febris  quandoque  levis  quandoque  vehemens,  et  ratione  intensitatis  insultus 

pulsus  frequentissimus;  cita,  laboriosa  et  quodammodo  spastica  respiratio;  ita 

crudescit  tussis,  ita  lit  frequens  et  convulsiva  ut  non  nunquam  vigil  integras 

noctes  patientem  angat.  Tota  animatur  facies;  accedit  Dyspnoea ,  quae  aliquando 

tanta  est,  ut  prae  suffocationis  metu  situm  erectum  tenere  debeat :  varii  demum 

erratici  calores  totum  percurrunt  corpus,  qui  nunc  faciem  nunc  pectus  occupant : 

observatione  comprobatum  est ,  aegri  fere  nunquam  vero  rigore,  ut  plurimum 

inter  scapulas  vagis  corripi  horripilationibus;  dum  kec  omnia  plus  minusve  de 
die  remittunt. 

Venosi  sanguinis  circulatio,  hujus  in  progressu  morbi,  est  lenta  et  plerumque 
torpet  :  hinc  labia,  narium  pinnm  genteque  violaceo  tinguntur  colore;  vente 
jugulares,  temporales  et  sublinguales  ex  latere  affecto  magis  solito  inflantur;  pl„- 
rimis  coeruleis  lineis  cutis  superficies  ubique  striata  apparet. 

Digestio  ut  plurimum  officia  sua  laete  peragit,  at  summe  quandoque  ratione 
individuorum  variat;  quidam  parcum  gaudent  assumere  victum,  alii  fastidiunt 
alii  iterum  magnam  ciborum  copiam  exposcunt ;  si  largioribus  quam  par  est  se 
cujis  ingurgitaverit  aegrotus,  sequentia  mox  urgebunt  incommoda:  sensus  pon¬ 
deris  et  plenitudinis  inepigastro,  oppressio  pectoris,  anxietas,  orthopnoea;  tussis 
icrtis,  sicca,  quandoque  febris  intermittens,  diarrhoeae,  oedema,  qu;e  omniaj,  di¬ 
gestis  vel  detractis  cibis  sobrietateque  cessant.  Ait  tamen  Clar.  Broussais,  se  qui¬ 
busdam  in  casibus  nauseas  et  vomitus  continuos,  nullis  sedandos  remediis  ,  cum 
tussi  renatos  vidisse.  * 

Quum  letlialis  evadat  morbus,  observare  est  sequentia  :  inexplebilis  ciborum, 

cnm  falaci  salutis  spe,  appetentia;  sitis,  quin  a  febrili  aliquo  ardore  suscitetur, 
raro  aegrum  cruciat;  excretiones  sunt  naturales  ;  alvus  non  raro  tarda  quan¬ 
doque  frequens;  urinae  vel  naturales,  vel  parcae,  turbidae,  sedimento  lateritio 
divites. 

iEquabiliter  variae  oeconomice  secretiones  de  morboso  statu  participant: 
cutis  naturali  suo  exuta  colore,  novum  induit;  ita  ut  eam  subdavidam,  stra¬ 
mento  simillimam,  nec  raro  ex  pallido-lutea  in  violaceam  mutatam  aspicies  : 
vespertino  tempore,  aegro  nimiis  corporis  motibus ,  sermone  protractiori ,  vel 
quacumque  de  causa  calescente,  arida  et  aspera  riget  cutis;  frons,  jugulum  at¬ 
que  thorax  largo  humectuntur  sudore,  sed  calor  non  nunquam  ,  ullo  sine  sudore, 
lias  partes  occupat.  Lingua  prse  primis  humida  et  nitida,  quandoque  tamen  mu¬ 
cosa  et  albida  evadit. 

Hic  morbus  in  aetate  provectis,  lymphaticis,  cachecticis  ,  singularibus  quasi 
symptomatibus  stipatur ,  quorum  praecipua  sunt  sequentia  :  variae  fluidorum 
stases  ,  oedemata  ,  praecipue  pedum ,  faciei  ,  palpebrarum ,  saepius  quoque 
anasarca  ,  ascites  et  hydrops  pectoris.  In  genere  eorum  machina  generali  lor~ 
pore  afficitur. 

Omnium  maxime  nutritio  laeditur,  idque  quo  magis  incenditur  malum  et  quo 
citius  ei  conjungitur  febris  hectica,  eo  magis  atque  citius  suam  amittit  ener¬ 
giam  ,  perit  inde  verum  solidorum  robur ,  totaque  mox  dilabitur  et  tota  quasi 
liquescit  compages ;  maxime  brachiorum  ,  femorum  et  surarum  evanescunt 

carnes;  deperit  tota  facies,  oculi  retrocedunt,  procedunt  ossa  jugalia  et  maxime 

** 

praeeminent;  genae  temporaque  concavantur,  defluit  omnis  pinguedo,  inde 
macies ,  atrophia ,  marasmus  ,  quce  cuncta  ad  patres  aegrum  migraturum 
praedicunt. 

Quamquam  symptomata  ad  aegri  habitum  sensationesque  morales  pertinentia 

admodum  parca  sint,  neque  constanti  lege  in  omnibus  appareant  et  ideo  ad 
diagnosim  parum  conferant;  attamen  priusquam  ad  prognosim  aggrediar,  eam 
phaenomenorum  seriem  agili  pede  percurram. 

Dolor  capitis,  temulentia,  aurium  tinnitus,  susurrus  aegrotantem  aliquando 
angunt;  oculi prte  primis  annulo  coeruleo  circumplexi ,  languent  depressi,  morbum 
gra\em  depingentes;  faciem  rarius  caligantem,  saepius  vero,  gravibiis  quasi 
detentam,  videre  est  :  insequuntur  torpor,  sensuum  hebetudo  etc.;  taciturnus 
limret  aeger  secumque  tacite  colloquium  init;  creterum  parentes,  amicos  et 
societates  omnes  fastidit  et  fugit ,  desidiosus  denique  tabescit  et  omne  corporis 
declinat  exercitium.  Non  raro  quoque  eum  curis  immunem ,  sua  sorte  con¬ 
tentum,  vel  salutis  spe  delusum,  nullo  funesto  praesagio  deterritum  aspicies. 

Sl  aeor0tantem  desuo  statu  interrogas,  ni  symptoma  aliquod  gravius  excipias, 
se  Lene  valere  respondebit. 

Somnus  vel  rarus  vel  nullus ,  si  casu  adsit ,  vix  restaurat.  Hinc  omni  nocte 
ingravescunt  symptomata  et  in  dies  aegri  perit  alacritas ,  ut  tandem  lectum  ara- 
piius  linquere  nescius ,  extinctus  pereat. 

Quamvis  symptomata  plerumque  sese  supra  descripto  modo  subsequuntur, 

quis  ignorat,  illa  tamen  plus  minusve  ab  ordine  descripto  decedere,  ratione 

naturae,  causarum  et  extensionis  morbi ,  pro  vario  sexu  ,  temperamento,  modo 
vivendi  etc. 


DE  PROGNOSI. 

Si  anatomicam  pulmonum  dispositionem,  fabricam  et  structuram,  sensibili* 
tatem,  functionis  nobilitatem,  eorum  cum  universo  organismo  in  primis  cum 
cerebro  et  corde  consensum,  stragemque  ingentem  ,  quam  in  organa  vitalia  edit 

antequam  nosci  valeat,  consideramus,  facile  patebit,  nullam  pneumoniam  chro¬ 
nicam  discriminis  esse  expertem.  Nota  prognosim  iterum  variare  ratione  indi¬ 
vidui,  complicationis,  intensitatis  symptomatum  etc. 

Eo  felicior  erit  prognosis  malumque  eo  minus  anget  aegrum,  quo  ejus  cons¬ 
titutio  fuerit  melior,  robustior  et  magis  statui  sano  conformis,  quo  rectius 
formatus  et  quo  minus  haeredi tariis  vitiis  fuerit  detentus,  quo  causae  leviores  et 
simpliciores  ,  quo  minus  duraverit  et  increverit  morbus,  quo  minus  fuerit  com¬ 
plicatus,  quo  minus  turbatae  fuerint  oeconomiae  functiones  et  quo  rectius  ac 
majori  vigore  naturalem  suum  cursum  peregerint ;  quo  minorem  hic  morbus 
pulmonis  occupaverit  partem,  quo  alacrius  et  constantius  aeger  dies  suos  sine 
magnis  praecipue  nutritionis  turbis  transierit,  quo  minor  dyspnoea  (i),  quo  na¬ 
turaliores  fuerint  pulsus;  quo  clariorem  percussio  thoracis  ediderit  sonum;  quo 
faciliores  motus  ac  quo  minori  incommodo  in  utrumque  latus  sese  aeger  con¬ 
vertere  potuerit;  tussis  quo  minus  frequens,  spastica  et  ferox,  quo  brevior  ejus 
concussus ;  somnus  quo  tranquillior  et  magis  refocillans ;  quo  magis  tandem 
signa,  quae  ex  habitu,  volumine,  temperie,  positu  et  decubitu  sub  sensus  cadunt, 
statui  sano  et  naturali  appropinquaverint  et  quo  minus  a  naturali  suo  rhythmo 
evacuationes  secesserint. 

Quo  magis  praemissis  contraria  evenerint,  quo  citius,  violentius  symptomata 
increverint,  quo  magis  aegri  constitutio  a  sana  secesserit,  puta  quo  magis  fuerit 
cachectica,  scorbutica,  scrophulosa,  phthisica  etc.;  quo  majora  pulmonum  pars  af¬ 
fecta;  quo  plures,  quo  vehementius  in  universum  a  norma  sua  naturali  aberraverint 


(?)  «  Spirandi  difficultas  quo  fuerit  facilior  vel  difficilior,  eo  pleuritis  erit  felicioris  vel 
in  felicioris  eventus. 

Yid.  Baglivium,  opera  omnia  medico  practica  de  pleuritide ,  yoL  i  ,  edit.  1788. 

functiones;  quo  obscurior  in  thorace  percusso  sonus;  quo  major  dyspnoea, 
quo  gravior  anxietas  praecordialis,  quo  major  de  nocte  suffocationis  metus;  quo 
ferocius  aegrum  tussis  cruciaverit,  quo  sputa  magis  cruenta  vel  viridia,  nigra, 
livida,  foedidissima  eliminaverit  vel  quo  magis  fuerint  suppressa;  quo  magis 
febricitaverit  aeger  symptomatumque  exacerbatio  vesperi  miserum  urserit;  quo 
magis  pulsus  tactu  fuerint  duri,  contracti,  parvi,  frequentes ,  irregulares;  quo 
saepius  insomnia  vel  somnia  maxime  crudelia  aegri  imbecilliores  exhauserint 
vires ;  quo  saepius  inter  respirandum  sibilus  in  aspera  arteria ;  quo  major  ex¬ 
creandi  sputi  difficultas;  quo  major  vocis  et  loquelae  labes;  quo  minus,  nisi 
capite  erecto ,  dorso  incumbere  ac  spiritum  ducere  potuerit ;  quo  plures  demum 
complicationes,  ut  oedemata,  hydropes,  alvi  fluxus  varii,  sudores  colliquativi, 
febris  hectica  etc.,  eo  infaustior  atque  periculo  plenior  chronicae  pneumoniae 
erit  prognosis. 

Maxima  semper  utemini  prudentia  in  hac  prognosi  stabilienda ,  nam  ,  cum 
optimis  aliquando  signis  ,  aeger  inopinato  perit.  Conferantur  hisce  doct.  Balglivii 
verba. 

c<  O  quantum  difficile  est  curare  morbos  pulmonum !  o  quanto  difficilius 
y>  eosdem  cognoscere  ,  et  de  iis  certum  daie  prcesagium  (i)  /  » 

AUTOPSIA  CADAVERUM. 

Pulmones  eorum,  pneumonia  chronica extinctorum ,  mira  ludunt  varietate; 
sunt  saepe  rubri,  atri,  sebacea  materia  interstincti,  marmoris  adinstar  indurati , 


(0  op-  citat,  pag.  45. 

sub  consistentia  cartilaginea  carneam  massam  referentes;  non  raro  tamen  erenit , 
ii t  in  centro  hujus  indurationis  exhibeant  puncta  mollia,  glutinosa  ac  st  essent 
putrefacta  :  propter  ter  quaterve  auctum  pulmonum  specificum  pondus ,  quum 
aquae  immerguntur,  subito  fundum  petunt.  Si  cultro  anatomico  discinduntur, 
vasa  apparent  hiantia  eorumque  degeneratio  est  tanta,  ut  hepatis  substantiam 
simulent.  Pleura  aliquando  tota  apparet  sana,  quod  saepius  tamen,  in  super¬ 
ficie  exsudatio  pseudo-membranam  formans ,  quae  pleurae  partem  pulmonalem 
cum  costali  jungit,  aliquando  in  thoracica  cavitate  multum  seri,  puris  vel 
liquida  varia  inveniuntur.  Saepius,  at  minus  frequens  ac  quidem  legitur,  in  uno 
vel  altero  pulmone  existit  saccatus  purulentus  focus ,  qui  vomica  audit ;  est 
pulmo  aliquando  exesus  a  materia  purulenta,  ichorosa. 

;  :  ;  '  •  ^  •  ;  1  1  ■  ‘  -  ‘  f *  ?  ■:  ii 

CURATIO. 

Ut  pneumoniae  chronicae  cura  recte  instituatur,  ad  duo  generalia  puncta  est 
attendendum:  i.°  topicam  irritationem  extinguere  :  2.°  generalem  sensibilitatem 
imminuere,  quae  indicationes  complentur  bona  hygiena  et  pharmacis  congruis. 

Ad  hygienam  spectant  :  aeger  arti,  quae  aliquomodo  favere  valet  huic  morbo, 
valedicat;  atmosphaerae  variationes,  miasmata ,  temperaturam  nimis  calidam  et 
praecipue  nimis  frigidam  summo  cum  studio  fugat;  aerem  purum  temparaturae 
moderate  et  uniformiter  calidae  quaerat ;  sine  vestimentis  siccis  et  calidis  sese 
atmosphaerae  nunquam  committat.  E.  G.  vestimentis  ex  lana  factis  cute  nuda 
sibi  induat.  Diaetam  servat  tenuem  ,  mollem  ,  parcam  ,  praecipue  antiphlogistieam 
et  facilis  digestionis,  ut  sunt  :  carnes  multa  gelatina  divites,  pisces  quorum 
caro  est  albida  et  tenera;  legumina  varia;  ova,  lac,  radices  feculentae,  fruc- 

tus  maturi  etc.  etc.  Fugat  potiones  alcoolisatas  omnesque  excitantes,  ut  cof- 
feum  etc.*,  calefacientia  alimenta ,  adipem ,  salem ,  oleum  et  omnia  difficilis 
digestionis;  nunquam  patientis  appetitui  plane  satisfaciatur.  Fugat  quam  maxime 
passionum  turbas,  studia,  vigilias,  veneris  cultum  etc.  Levis  equitatio  vel 
navigatio,  coelo  sereno,  puro  et  moderate  calido,  per  loca  amoena,  certe  multum 
ad  aegri  sanationem  conducunt. 

Primo  et  maxime  conveniunt  illa  inter  remedia  externa,  quae  pulmonum  orgas- 
mum  dissipant  eorumque  irritationem  extinguunt,  v.  g.  inflammationes  et  suppura¬ 
tiones  artificiales  in  cute  vel  tela  cellulari  prope  thoracem  institutae  et  san- 
guinis  varice  missiones  locales ,  rarius  generales;  si  in  regione  aliqua  thoracis 
adsit  dolor  pertinax,  cum  fructu  in  initio]  morbi  applicari  passunt  sanguisugae 
aliquot,  ratione  individui,  ejus  aetatis,  morbi  complicationis  etc.  etiam  cucurbi¬ 
tulae  scarriflcatae ,  quae  ratione  intensitatis  morbi  reiterari  possunt  (i)  atque  hae 
semper,  si  possibile,  in  loco  dolenti  sunt  applicandae.  Vesicantia  fixa,  melius 
ambulantia  ad  rubedinem,  fonticuli ,  setacea,  cauterea,  moxa  pectori  vel  brachio 
applicata,  post  sanguinis  depletiones  summo  cum  fructu  in  usum  vocantur. 
Mota  haec  constitutioni  athleticae ,  torpidae  ,  lymphatiae  maxime  convenire, 
praecipue  si  morbus  sit  ortus  a  suppressione  alicujus  morbi  cutanei.  Aliquando 
vero  in  infantibus,  juvenibus  fibra  irritabili  gaudentibus,  cataplasmata  emol¬ 
lientia  tepide  pectori  apposita  ,  balnea  tepida  ,  frictiones  ,  cutis  calor  moderatus 
lenibus  sudorificis  alitus,  praedictis  irritantibus  palmam  praeripiunt. 

Pharmaca  ad  generalem  imminuendam  sensibilitatem  sunt  haec  :  interne  linc¬ 
tus  et  emulsiones  ,  bechici  simplices  vel  cum  anodynis  maritati,  julapia,  varia 
emollientia  et  leniter  tonica  etc. :  variae  ptisannce  ac  potiones  temperantes,  nempe 


(i)  Yid.  Broussais,  Op.  citat,  pag.  3 5^« 

decoct.  hordei,  tussilag.  farfari ;  gum,  arab.  et  adragant.,  infus.  flor,  althaeae, 
viol.  odor,  hed.  terrestr.  cum  meile  vel  syrnpo,  vel  cum  acido  aliquo  saccharo 
edulcoratis,  et  omnes  potiones  antiphlogisticae. 

Si  aeger  inde  nimium  debilitatur,  cum  Ionicis  variis  hae  sorbitiones  erunt 
praescribendae,  sed  has  prudenti  et  avara  manu  medicus  propinet,  v.  c.  infus, 
polygal.  seneg.,  decoct  lich.  lsland,  syrupi  extractaque  varia  tonica  cum  aq. 
menth.  pip.  vel  crispae  etc. :  imb  ipse  cortex  peruv.  variis  modis  non  raro  prae» 
scribitur,  si  vero,  praedictis  tonicis  datis,  febris  ac  symptomata  recrudescunt, 
ab  istis  abstineas  et  subito  cum  cura  antiphlogistici  et  diaeta  stricta  procedas. 

Sudorifiea  quandoque  non  parvi  in  hujus  morbi  curatione  sunt  momenti  : 
praecipue  utuntur,  quae  sine  stimulo  sudores  ad  cutim  pellunt  e.  g.  sambucina  prae¬ 
sertim  ejus  infusum,  infus.  papav.  rheados ,  balnea  sicca  ex  arena  praeparata  etc. 
Ligna  sudorifiea  propter  virtutem  stimulantem  rarius  propinantur. 

Quaedam  antispasmodiea  in  hoc  morbo  summo  quandoque  cum  successu  adhi¬ 
bentur,  inter  quae  moscillis,  hyosciamus  niger,  opium  ipsum  aliquando  cum  fructu 
praescribitur  sed  cautius  cum  eo  est  procedendum;  optimum  attamen,  ut  recte  dicit 
Broussais  (i)  ,  sistit  illud  remedium  ,  in  compescenda  tusse,  si  cum  granis  aliquot 
pulv.  rad.  ipecacuanhse  combinatur,  quae  combinatio  ( parum  a  pulvere  Doweri 
differt)  eodem  tempore  sudorem  salutarem  excitat.  Optime  haec  narcotica  in 
usum  vocantur  dum  tusses ,  spasmi  et  dyspnoeae  aegrum  noctu  continuo  an¬ 
gunt  miserque  somnum  dilectum  in  vanum  exposcit;  si  adsit  torpor  pul¬ 
monum  et  bronchiorum ,  in  sputis  eliminandis  recte  adhibentur  kermes  minerale  , 
sulphur  aurat.  antimo. ,  gummata  ferulacea  et  oxymell  scillit.,  at  duo  ultima 
rarius. 

.....  .  .  i  -  ...I  I  ■  .  «  —  —  i  i  -  - - - - - - 


(i)  Op.  citat,  pag.  187. 


(  23  ) 

Quando  oppressio  ,  rubor  ac  inflatio  faciei  fortem  sanguineam  in  pulmo¬ 
nibus  congestionem  denotant,  multo  cum  successu  digitalis  purpurea  fuit 
propinata. 

Alvus  si  sit  tarda  adhibentur  clysmata  emollientia,  diluentia  ,  si  vero  nimis 
sit  laxa  et  diarrhoea  superveneat,  erit  compescenda  enematibus  anodynis  * 
vesica  si  torpore  sit  affecta  levissimis  diureticis  erit  excitanda. 

Notandum  in  genere  curam  esse  difficillimam  et  seepe  incertam,  quod  recte  dicit 
Avenbrugger  ad  articulum  de  pneumonia  occulta. 

cc  Tyrones  mei  caute  estote ,  et  prudentes  in  iis  curandis  nec  facilem 
y)  promittite  curationem,  ut  nebulones  faciunt,  qui  Hippocratem  non  le¬ 
gunt  (  i  ).  » 

TANTUM. 


I. 

Operatio  empyematis  in  pneumonia  chronica  parum  vel  nihil  prodest. 

II. 


Si  emeticorum  usum  justa  suadeat  indicatio,  non  perinde  est,  quali  remedio 
emetico  utamur. 

III. 

Quo  majus  cerebrum,  omnibus  paribus,  eo  major  intelligentia. 


(i)  Op.  citat. 


Ingeniosissimi  plerumque  bardos  progenerant. 


V. 

Phthisim  non  esse  contagiosam  autumamus. 

VI. 

Articulatio  ossium  pubis  nunquam  in  partu,  nisi  in  statu  morboso,  mobilis. 

VII. 

Abortus  quandoque  sine  delicto  provocari  valet. 

VIII. 

Nunquam  inter  animalia  calidi  sanguinis  hermaphroditos  extitisse  sustinemus. 

IX. 

Tenae  utique,  ut  vasa  lymphatica,  absorbent 

X. 

Picae  et  corvi  magno  numero  convolantes  ad  loca,  ubi  multi  degunt  aegri ,  pes- 
simum  habetur  signum. 

XI 

Aer  contactu  suo  frigido  suoque  pondere  in  neonato  primam  excitat  respi¬ 
rationem. 


Vidi  et  nihil  reperi  quod,  art.  56  legis 
_ A  eadem .  adversetur . 

F.  E.  VERBEECK, 

F.  m.  Jl  t.  Dee ■. 

